钦定古今图书集成/明伦汇编/氏族典/第397卷 > 李𬭼
## 钦定古今图书集成/明伦汇编/氏族典/第397卷 > 李𬭼

按《明外史李𬭼传》：“𬭼字时器，汤阴人。成化八年进士，
授工部主事。弘治初，应诏陈十二事，为王恕所称。历
工部左右侍郎。正德二年，进本部尚书。孝宗时，刘健、
谢迁在位，𬭼负才气，颇欲有以自见。至是刘瑾窃权，
𬭼乃专务容悦。刘瑾死，乃时用强直取名。后权幸益
用事，𬭼一切不敢违，由是其位益固。加官至太子太”
保，荫锦衣世千户者二。世宗即位，罢归。卒，谥“恭敏。”后
夺其谥。